En 20-årig mand og en 35-årig kvinde, begge fra Tåstrup, forsøgte onsdag at snyde sig til et par nætters ophold på Aa Mølle, Hotel Mariagerfjord.

Personalet på stedet fattede mistanke til parret, oplyser Nordjyske Medier. Parret hverken ville eller kunne betale for et par nætters ophold på hotellet. Politiet blev tilkaldt og kunne konstatere, at parret kørte i en stjålet Mercedes. Den havde parret for nogle dage siden fjernet fra en adresse i Glostrup på Københavns Vestegn, skriver nordjyske.dk. Og tilmeld rummede bilen sølvtøj til en værdi mellem 20.000 og 40.000 kroner. Det viste sig at være tyvekoster fra et indbrud i en villa mellem Hadsund og Mariager. Parret blev anholdt, afhørt på stationen, sigtet for bedrageri og slutteligt sendt retur til hovedstaden - med tog.